เวลาทานข้าวอิ่มมากๆ จะมีอาการปวดหลังเกิดจากอะไรค่ะ
สวัสดีค่ะ อาการปวดหลัง หลังจากที่ทานข้าว อาจเกิดจาก- การที่ทานอาหารปริมาณมากจนเกินไป กระเพาะอาหารก็จะมีการยืดขยายใหญ่ขึ้นมาก ซึ่งจะทำให้หน้าท้องส่วนบนขยายออก จึงอาจทำให้ท่านั่งหรือยืนของเรามีการโน้มตัวงอไปข้างหน้าเล็กน้อย กล้ามเนื้อหลังก็จะถูกยืดมากกว่าปกติ จึงอาจเกิดการเมื่อยและปวดได้- การทานอาหารที่มากไป กระเพาะอาหารอาจเกิดการย่อยไม่หมด ทำให้เกิดแก๊สในกระเพาะอาหาร หรือกระเพาะอาหารอักเสบตามมา ซึ่งอาจทำให้เกิดอาการจุกแน่นท้อง ปวดบริเวณกระเพาะอาหาร และความเจ็บปวดนี้ ก็จะถูกส่งไปยังบริเวณหลังได้ (เรียก referred pain)ดังนั้น หากเกิดอาการเมื่อทานอิ่มเกินไป ก็ไม่ควรทานจนอิ่มเกินไปทั้งนี้ ถึงแม้จะไม่มีอาการ การทานอาหารปริมาณที่มากไป ย่อมไม่ดีต่อร่างกาย เพราะกระเพาะอาหารจะไม่สามาถย่อยอาหารได้ทัน ทำให้เกิดแก๊สในทางเดินอาหาร และอาจตามมาด้วยอาการท้องอืด แน่นท้อง และกลายเป็นโรคกระเพาะอาหารอักเสบได้ นอกจากนี้ การที่อาหารย่อยได้ช้ากว่าจะหมด อาจเกิดการเน่าเสียในกระเพาะ ทำให้เรอมีกลิ่นเหม็นได้ด้วย